Source: http://rovaniemi.cloudnc.fi/fi-FI/Toimielimet/Perusturvalautakunta/Kokous_27112019/Kotihoidon_palvelujen_myontamisperusteet(83937)
Timestamp: 2020-01-19 12:35:32+00:00

Document:
Kotihoidon palvelujen myöntämisperusteet 1.1.2020 alkaen | Rovaniemi
Kotihoidon palvelujen myöntämisperusteet 1.1.2020 alkaen
§ 177 Kotihoidon palvelujen myöntämisperusteet 1.1.2020 alkaen
ROIDno-2019-3198
Henna Saarela, henna.saarela@rovaniemi.fi
Kotihoidon myöntämisperusteet on hyväksytty edellisen kerran perusturvalautakunnassa 25.2.2014 ja ne ovat tulleet voimaan 1.3.2014 alkaen. Päivitetyissä myöntämisperusteissa huomioidaan kotihoidon palveluissa tapahtuneet muutokset. Muun muassa turvapalvelujen auttajakäynnit ovat siirtyneet kotihoidon tuottamiksi ja systemaattinen RAI- järjestelmän käyttö palvelutarpeen arvioinnissa ja arviointijaksolla on laajentunut. Myöntämisperusteet pohjautuvat alueellisesti työstettyyn formaattiin, kuitenkin Rovaniemen toimintaympäristöön ja nykyisiin myöntämisperusteisiin sovellettuna. Näitä myöntämisen perusteita ei sovelleta lapsiperheiden kotipalveluun tai perhetyöhön.
Tukipalveluiden tarve arvioidaan palvelutarpeen arvioinnin yhteydessä. Arvioinnissa kartoitetaan asiakkaan toimintakyvyn ja itsenäisen selviytymisen lisäksi omaisten ja muiden läheisten mahdollisuus osallistua asiakkaan auttamiseen ja kuntoutumiseen. Tukipalveluja on mahdollisuus saada myös ilman kotihoidon palvelujen tarvetta, mikäli niiden avulla turvataan asiakkaan itsenäistä kotona selviytymistä ja ne ovat palvelutarpeen arvioinnin yhteydessä katsottu tarpeelliseksi.
Kotona asumista tukevia tukipalveluja ovat ateriapalvelu, vaatehuolto, siivouspalvelut, sosiaalista kanssakäymistä edistävät palvelut, päiväpalvelu, turva - ja hyvinvointi teknologiapalvelut, kauppa- ja asiointipalvelu, saattajapalvelu ja kylvetyspalvelu.
Kotihoidolla tuetaan asiakasta niissä kokonaisvaltaisen palvelu- ja hoidontarpeen arvioinnin perusteella määritellyissä tehtävissä ja toiminnoissa, joista hän ei suoriudu itsenäisesti tai yhdessä oman verkostonsa kanssa. Kotihoidon palvelujen toteuttamisessa keskeistä on tukea aktiivisesti asiakkaan osallistumista päivittäisten toimintojen hoitamiseen hänen omien voimavarojensa mukaan. Kotihoito voi olla tilapäistä tai säännöllistä ja se sisältää kotipalvelun ja kotisairaanhoidon tehtävät.
Tehostettu kotihoito toteutetaan kotiutustiimin ja kotisairaalan (TEHOSA) toimintana. Kuntoutumisen edistäminen kuuluu olennaisena osana kotihoitoon yhdessä kotikuntoutuksen kanssa.
Perusturvalautakunta hyväksyy liitteen mukaiset kotihoidon ja kotihoidon tukipalvelujen myöntämisperusteet 1.1.2020 alkaen.
Ikäosaamiskeskus Tarja Kontio, Kotihoito Henna Saarela
Kotihoidon palvelujen myöntämisen perusteet 1.1.2020 alkaen.pdf (pdf, 239 kt)
§ 176 Ajankohtaiset asiat
§ 178 Perusturvalautakunta talouden toteuma 1.1.-31.10.2019
§ 179 Mannerheimin lastensuojeluliiton toiminta-avustus vuodelle 2020
§ 180 Perusturvalautakunnan ja yksilöasioiden jaoston kevätkauden kokousaikataulu 2020
§ 181 Selvitys (2.) aluehallintovirastolle - perusterveydenhuollon kiireetön hoitoonpääsy lääkärin vastaanotolle
§ 182 Kuntien rooli palveluntuottajina, lausunto luonnokseen
§ 183 Kantelu Rovaniemen kaupungin perusturvalautakunnasta
§ 184 Lähihoitajan toimen muuttaminen terveydenhoitajan toimeksi/01440014

References: § 177

§ 176

§ 178

§ 179

§ 180

§ 181

§ 182

§ 183

§ 184